Α4-0068/96

Ψήφισμα σχετικά με (i) την γνωμοδότηση του Ευρωπαϊκού Κοινοβουλίου όσον αφορά τη σύγκληση της Διακυβερνητικής Διάσκεψης (ΔΔ), και (ii) την αξιολόγηση των εργασιών της Ομάδας Προβληματισμού και την αποσαφήνιση των πολιτικών προτεραιοτήτων του ΕΚ ενόψει της Διακυβερνητικής Διάσκεψης

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση ενόψει της Διακυβερνητικής Διάσκεψης (ΔΔ) του 1996 - Εφαρμογή και Ανάπτυξη της Ένωσης ((ΕΕ C 151 της 19.06.95, σελ. 56)) - και της 14ης Δεκεμβρίου 1995 σχετικά με το χρονοδιάγραμμα της Διακυβερνητικής Διάσκεψης του 1996 με γνώμονα το Ευρωπαϊκό Συμβούλιο της Μαδρίτης ((Βλ. ΣΠ της ημερομηνίας αυτής, μέρος ΙΙ, σημείο 1 γ))) καθώς και την έκθεση της Ομάδας Προβληματισμού,

- έχοντας υπόψη τις δημόσιες ακροάσεις που πραγματοποίησε τον Οκτώβριο του 1995 και τον Φεβρουάριο του 1996,

- έχοντας υπόψη την επιστολή του Συμβουλίου (C4-0026/96), με την οποία καλείται να γνωμοδοτήσει, βάσει του άρθρου Ν, παράγραφος 1 της Συνθήκης για την Ευρωπαϊκή Ένωση, σχετικά με τη σύγκληση της Διακυβερνητικής Διάσκεψης, προκειμένου να εξετασθούν οι προτεινόμενες τροποποιήσεις των Συνθηκών επί των οποίων ερείδεται η Ευρωπαϊκή Ένωση,

- έχοντας υπόψη τη γνωμοδότηση της Επιτροπής της 29ης Φεβρουαρίου 1996: «Ενίσχυση της Πολιτικής Ένωσης και προετοιμασία της διεύρυνσης» (COM(96)0090 - C4-0151/96),

- έχοντας υπόψη την έκθεση της Επιτροπής Θεσμικών Θεμάτων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής[semigr ] Γεωργίας και Ανάπτυξης της Υπαίθρου[semigr ] Προϋπολογισμών[semigr ] Οικονομικής, Νομισματικής και Βιομηχανικής Πολιτικής[semigr ] Έρευνας, Τεχνολογικής Ανάπτυξης και Ενέργειας[semigr ] Εξωτερικών Οικονομικών Σχέσεων[semigr ] Νομικών Θεμάτων και Δικαιωμάτων των Πολιτών[semigr ] Κοινωνικών Υποθέσεων και Απασχόλησης[semigr ] Περιφερειακής Πολιτικής[semigr ] Μεταφορών και Τουρισμού[semigr ] Περιβάλλοντος, Δημόσιας Υγείας και Προστασίας των Καταναλωτών[semigr ] Πολιτισμού, Νεότητας, Παιδείας και Μέσων Ενημέρωσης[semigr ] Ανάπτυξης και Συνεργασίας[semigr ] Πολιτικών Ελευθεριών και Εσωτερικών Υποθέσεων[semigr ] Ελέγχου του Προϋπολογισμού[semigr ] Αλιείας[semigr ] Θεσμικών Θεμάτων[semigr ] Κανονισμού, Ελέγχου της Εντολής και Ασυλιών και της Επιτροπής για τα Δικαιώματα της Γυναίκας (Α4-0068/96),

Α. εκτιμώντας ότι η Ευρωπαϊκή Κοινότητα και η Ευρωπαϊκή Ένωση αποτέλεσαν, κατά την περίοδο που ακολούθησε το Δεύτερο Παγκόσμιο Πόλεμο, συνώνυμο της ειρήνης, της πολιτική σταθερότητας και της αρμονικής οικονομικής και κοινωνικής ανάπτυξης στην Ευρώπη και ότι η Ένωση πρέπει να έχει την αυτήν ακριβώς σημασία και για το μέλλον, ιδιαίτερα για τις χώρες που επιθυμούν να προσχωρήσουν σ' αυτήν,

Β. εκτιμώντας ότι η διεύρυνση αποτελεί μια εξαιρετική ευκαιρία για την πολιτική ενοποίηση της Ευρώπης και ότι η ΔΔ πρέπει να μεταρρυθμίσει την Ένωση προετοιμάζοντάς την για τη μελλοντική διεύρυνση και, ταυτόχρονα, να βαθύνει τη διαδικασία της ολοκλήρωσης,

Γ. επισημαίνοντας ότι είναι απολύτως αναγκαίο η ΔΔ να ανταποκριθεί στο αίτημα των πολιτών για μία Ευρώπη που επιδιώκει να πετύχει μία καλύτερη ισορροπία των κοινών πολιτικών της, έναν σαφή προσδιορισμό της ευρωπαϊκής ιθαγένειας, μία αποτελεσματική πολιτική εσωτερικής ασφάλειας, μία σαφή εξωτερική πολιτική στην υπηρεσία της ειρήνης, ένα καλύτερο άνοιγμα και μεγαλύτερη διαφάνεια της Ένωσης, πιο δημοκρατικές και αποτελεσματικές ρυθμίσεις και διαδικασίες, και μία διάφανη δημοσιονομική διαχείριση που να καταπολεμά τις περιπτώσεις απάτης,

Δ. λαμβάνοντας υπόψη ότι οι αρχές για την ίδρυση της Ευρωπαϊκής Ένωσης απαιτούν την αναθεώρηση των Συνθηκών προκειμένου να επιτευχθεί η καταλληλότερη ισορροπία μεταξύ των ευρωπαϊκών θεσμικών οργάνων και πολιτικών, να τονιστεί η σπουδαιότητα της συνοχής και της αλληλεγγύης της Κοινής Εξωτερικής Πολιτικής και Πολιτικής Ασφάλειας, να αυξηθεί η δημοκρατική νομιμότητα των ευρωπαϊκών θεσμικών οργάνων ώστε να καταστούν ευπρόσιτα και διαφανή,

Ε. εκτιμώντας ότι η «ενίσχυση της οικονομικής και κοινωνικής συνοχής» και η «θεσμοθέτηση ευρωπαϊκής ιθαγένειας» που προβλέπονται στο άρθρο Β των Κοινών Διατάξεων, δεν μπορούν να πραγματοποιηθούν χωρίς ενίσχυση της πολιτισμικής διάστασης της Ένωσης[semigr ] και ότι ο πολιτισμός είναι κινητήρια δύναμη της ανάπτυξης και ότι κάθε βιώσιμη ανάπτυξη θα πρέπει να λαμβάνει υπόψη της τον αντίκτυπο του συνόλου των πολιτικών στο περιβάλλον και την πολιτιστική κληρονομία,

ΣΤ. επισημαίνοντας ότι η αναγκαία ενίσχυση των υπαρχουσών πολιτικών είναι νοητή μόνο στην προοπτική της συγχώνευσης των τριών πυλώνων σε ενιαίο θεσμικό και νομικό πλαίσιο, με σεβασμό των αρχών της επικουρικότητας και της αλληλεγγύης,

Ζ. επισημαίνοντας ότι τα ανωτέρω αποτελούν επαρκή λόγο ριζικών μεταρρυθμίσεων, αλλά ότι η επερχόμενη διεύρυνση της Ένωσης στη Μάλτα και Κύπρο και σε χώρες της Κεντρικής και Ανατολικής Ευρώπης θα παράσχει ένα ισχυρό πρόσθετο επιχείρημα υπέρ της προσαρμογής των θεσμικών οργάνων και της λειτουργίας τους στις ανάγκες μιας διευρυμένης Ένωσης,

Η. επισημαίνοντας ότι το Άρθρο Ν, παράγραφος 2 της Ευρωπαϊκής Ένωσης περιέχει ρητή απαίτηση για την αξιολόγηση και αναθεώρηση της Συνθήκης για την Ευρωπαϊκή Ένωση, αλλά ότι η αναθεώρηση απλώς και μόνον των σημείων που προβλέπονται από τη Συνθήκη δεν επαρκεί για την κατάλληλη προετοιμασία της μελλοντικής διεύρυνσης της ΕΕ,

Θ. επισημαίνοντας ότι η Ένωση πρέπει απαραιτήτως να προσδιορίσει, βάσει του κοινοτικού κεκτημένου που δεν είναι δυνατόν να παρακαμφθεί, διαυγείς και σαφείς στόχους και επιδιώξεις που θα τις συμμερίζονται όλα τα κράτη μέλη και δεν θα μπορούν σε καμία περίπτωση να τεθούν υπό αμφισβήτηση,

Ι. λαμβάνοντας υπόψη ότι, μετά τη Διακυβερνητική Διάσκεψη, κατά τα προσεχή χρόνια θα ληφθούν σημαντικές αποφάσεις που αφορούν τη Νομισματική Ένωση, την αναδιαπραγματεύση του συστήματος των ιδίων πόρων και τις δημοσιονομικές προοπτικές καθώς και τις διαπραγματεύσεις προσχώρησης και ότι οι αποφάσεις αυτές στο σύνολό τους θα είναι καθοριστικής σπουδαιότητας για τη διαμόρφωση της Ευρωπαϊκής Ένωσης στο 2000,

ΙΑ. επισημαίνοντας ότι η έκθεση της Ομάδας Προβληματισμού αποτελεί κατάλληλη αφετηρία για τις διαπραγματεύσεις της ΔΔ[semigr ] ότι ωστόσο η έκθεση περιέχει ορισμένες θετικές επιλογές αλλά και ορισμένες ατέλειες και απορριπτέες επιλογές, χωρίς ομόφωνη συμφωνία επί των βασικών θεμάτων της Διακυβερνητικής Διάσκεψης[semigr ] ότι είναι συνεπώς αναγκαίο να αποσαφηνίσει το Κοινοβούλιο τη θέση του και τις προτεραιότητές του πριν από την έναρξη της ΔΔ,

ΙΒ. επισημαίνοντας ότι το Ευρωπαϊκό Κοινοβούλιο πρέπει να συμμετέχει ενεργά στις διαπραγματεύσεις της ΔΔ και να έχει τη δυνατότητα, προτού αποφανθούν τα εθνικά κοινοβούλια, να δώσει τη συγκατάθεσή του σχετικά με την τελική έκβαση,

ΙΓ. επισημαίνοντας ότι οι ευρωπαίοι πολίτες πρέπει να τηρούνται πλήρως ενήμεροι για τη διαδικασία της ΔΔ, ώστε να εξασφαλισθεί ότι οι αποφασίζοντες της ΔΔ δεν θα αποκοπούν από την κοινή γνώμη και ότι η επικύρωση μπορεί να διεξαχθεί με ευρεία κοινωνική υποστήριξη,

ΓΝΩΜΟΔΟΤΗΣΗ ΤΟΥ ΚΟΙΝΟΒΟΥΛΙΟΥ ΣΧΕΤΙΚΑ ΜΕ ΤΗ ΣΥΓΚΛΗΣΗ ΤΗΣ Δ.Δ.

1. τάσσεται υπέρ της σύγκλησης της Διακυβερνητικής Διάσκεψης με αντικείμενο την πραγματοποίηση των αναγκαίων βελτιώσεων και τροποποιήσεων των Συνθηκών, βαδίζοντας, τοιουτοτρόπως, προς την κατεύθυνση μιας γνήσιας πολιτικής ένωσης[semigr ]

ΟΙ ΘΕΜΕΛΙΩΔΕΙΣ ΠΡΟΤΕΡΑΙΟΤΗΤΕΣ ΓΙΑ ΤΟ ΜΕΛΛΟΝ ΤΗΣ ΕΥΡΩΠΗΣ

2. επιβεβαιώνει εκ νέου και επαναλαμβάνει το περιεχόμενο του προαναφερθέντος ψηφίσματος της 17ης Μαΐου 1995 ως βάση της πρότασής του για τη ΔΔ[semigr ] θεωρεί ότι υπάρχουν ορισμένες κύριες προτεραιότητες που πρέπει να αντιμετωπισθούν με επιτυχία από τη ΔΔ ούτως ώστε να είναι άξια επικυρώσεως τα αποτελέσματά της[semigr ]

Ι. Βελτιωμένος ορισμός της ευρωπαϊκής ιθαγένειας και μεγαλύτερος σεβασμός των δικαιωμάτων του ανθρώπου, με επέκταση των ειδικών δικαιωμάτων των ευρωπαίων πολιτών στο πλαίσιο της Συνθήκης, ενεργότερη στήριξη των θεμελιωδών δικαιωμάτων του ανθρώπου και των αρχών της ίσης μεταχείρισης και της μη εισαγωγής διακρίσεων, καθώς και συγκέντρωση των δικαιωμάτων αυτών, που αφορούν τους πολίτες και σήμερα είναι διεσπαρμένα σε ολόκληρη τη Συνθήκη, σε ένα ενιαίο κεφάλαιο της Συνθήκης με θέμα την ευρωπαϊκή ιθαγένεια, τέλος δε, με την πλήρη εξασφάλιση της νομικής προστασίας των θεσμικών οργάνων της Ένωσης, των κρατών μελών και των πολιτών από το Ευρωπαϊκό Δικαστήριο[semigr ] η ενίσχυση της πολιτιστική διάστασης και των ευκαιριών ανταλλαγής στην Ένωση θα έχει ισχυρό αποτέλεσμα στη δημοκρατική νομιμότητα[semigr ]

ΙΙ. Αποτελεσματικότερη απάντηση στις ανησυχίες των πολιτών όσον αφορά την εσωτερική ασφάλεια :

- με την κοινοτικοποίηση των εξωτερικών ιδίως πτυχών της πολιτικής στον τομέα της δικαιοσύνης και των εσωτερικών υποθέσεων (πολιτική ως προς τις θεωρήσεις, το άσυλο και τη μετανάστευση και κανόνες για τη διέλευση των εξωτερικών συνόρων), καθώς και μέτρα για την καταπολέμηση της διακίνησης των ναρκωτικών και την προώθηση της δικαστικής συνεργασίας σε αστικές υποθέσεις[semigr ]

- με αυξημένη προσφυγή στα κοινοτικά όργανα και στις διαδικασίες όσον αφορά την αστυνομική συνεργασία, τη συνεργασία μεταξύ των ακτοφυλακών των κρατών μελών, την τελωνειακή συνεργασία και τη δικαστική συνεργασία σε ποινικές υποθέσεις[semigr ]

ΙΙΙ. Ανάπτυξη της κοινωνικής και οικολογικής διάστασης, καθώς και της πολιτικής για την απασχόληση, στο πλαίσιο της εσωτερικής αγοράς και ενίσχυση της οικονομικής και κοινωνικής συνοχής ως κεφαλαιώδους αποστολής της Ευρωπαϊκής Ένωσης και αναπόσπαστου στοιχείου του κοινοτικού κεκτημένου, με κατάλληλες τροποποιήσεις της Συνθήκης και αποσαφήνιση και συντονισμό των κοινοτικών πολιτικών στους τομείς αυτούς, καθώς και με εκδημοκρατισμό τους[semigr ]

ΙV. Ενίσχυση του εξωτερικού ρόλου της Ευρωπαϊκής Ένωσης, ιδιαίτερα όσον αφορά τη διασφάλιση την ειρήνης και της ασφάλειας, με την ανάπτυξη μιας πλήρως λειτουργικής κοινής εξωτερικής πολιτικής και πολιτικής ασφάλειας, ιδιαίτερα με αυξημένη προσφυγή στη λήψη αποφάσεων με ειδική πλειοψηφία, με τη δημιουργία μιας Κοινής Μονάδας Ανάλυσης και Σχεδιασμού υπό την αιγίδα της Επιτροπής και με τη βαθμιαία ενσωμάτωση της ΔΕΕ στη Συνθήκη ΕΕ[semigr ]

V. Θετική απόκριση στο αίτημα των πολιτών για περισσότερη δημοσιότητα και διαφάνεια, με μείωση των διαδικασιών λήψης αποφάσεων της ΕΕ, την εισαγωγή στη Συνθήκη της αρχής της δημοσιότητας, την κατοχυρωμένη πρόσβαση στα έγγραφα της ΕΕ και στις δημόσιες συνεδριάσεις του Συμβουλίου επί νομοθετικών θεμάτων, και την εξασφάλιση της δημοσίευσης όλων των αποφάσεων του Συμβουλίου και των εγγράφων που αφορούν το κοινοτικό δίκαιο[semigr ]

VΙ. Αποφασιστική πρόοδος στην κατεύθυνση μιας αποτελεσματικότερης και δημοκρατικότερης Ευρώπης, που θα στηρίζεται στην αρχή της καταστατικής ισότητας των κρατών, εξασφαλίζοντας τοιουτοτρόπως ότι όλα τα κράτη μέλη έχουν τα ίδια δικαιώματα όσον αφορά τη συμμετοχή τους στα θεσμικά όργανα της Ένωσης[semigr ] θα πρέπει να σημειωθεί πρόοδος, ειδικότερα με τη θέσπιση της λήψης αποφάσεων με ειδική πλειοψηφία και με την εισαγωγή μιας απλουστευμένης διαδικασίας συναπόφασης ως γενική διαδικασία της ΕΕ που θα ακολουθείται για θέματα νομοθετικού περιεχομένου καθώς και με την ενίσχυση του ρόλου του Ευρωπαϊκού Κοινοβουλίου[semigr ]

VΙΙ. Ενίσχυση της αξιοπιστίας της Ευρωπαϊκής Ένωσης με την αποτελεσματική καταπολέμηση της απάτης στη χρησιμοποίηση των κοινοτικών χρηματοδοτικών πόρων σε όλα τα επίπεδα, πράγμα που προϋποθέτει:

- μια δημοκρατική διαδικασία για τον καθορισμό όλων των ρυθμίσεων που είναι αναγκαίες για την προστασία των οικονομικών συμφερόντων των Ευρωπαϊκών Κοινοτήτων[semigr ]

- αυστηρότερους ελέγχους εκ μέρους του Ελεγκτικού Συνεδρίου[semigr ]

- δεσμευτικό χαρακτήρα των παρατηρήσεων του Κοινοβουλίου οι οποίες προσαρτώνται στην απόφαση περί απαλλαγής[semigr ]

VΙΙΙ. Μια απλοποιημένη, κωδικοποιημένη και ευκόλως κατανοητή Συνθήκη[semigr ]

3. κρίνει ότι έως το 1999 πρέπει να καθιερωθεί ένα κατάλληλο σύστημα ιδίων πόρων σύμφωνα με τις αρχές της αλληλεγγύης μεταξύ των κρατών μελών, της επικουρικότητας, της σχετικής ευημερίας των κρατών μελών και της οικονομικής και κοινωνικής συνοχής, με στόχο τη διασφάλιση της αυτονομίας της Ένωσης και την αποτελεσματικότητα των δράσεων της. Το σύστημα αυτό δεν θα πρέπει να συνεπάγεται πρόσθετες οικονομικές επιβαρύνσεις για τους πολίτες[semigr ]

ΜΙΑ ΣΤΡΑΤΗΓΙΚΗ, ΜΙΑ ΘΕΣΜΙΚΗ ΔΥΝΑΜΙΚΗ ΚΑΙ ΚΑΤΑΛΛΗΛΑ ΜΕΣΑ ΣΤΗΝ ΥΠΗΡΕΣΙΑ ΤΩΝ ΘΕΜΕΛΙΩΔΩΝ ΑΥΤΩΝ ΠΡΟΤΕΡΑΙΟΤΗΤΩΝ

4. Ευκρινέστερος ορισμός της ευρωπαϊκής ιθαγένειας και μεγαλύτερος σεβασμός των ανθρωπίνων δικαιωμάτων

4. 1 η ευρωπαϊκή ιθαγένεια πρέπει να διαθέτει επακριβώς καθορισμένη νομική υπόσταση[semigr ] τα δικαιώματα και οι υποχρεώσεις που έχουν σχέση με την ευρωπαϊκή ιθαγένεια πρέπει να συγκεντρωθούν στο πρώτο κεφάλαιο της Συνθήκης για την Ευρωπαϊκή Ένωση υπό τον τίτλο «Διακήρυξη των θεμελιωδών δικαιωμάτων και διατάξεις που διέπουν την άσκηση των δικαιωμάτων των πολιτών της Ευρωπαϊκής Ένωσης καθώς και των υπηκόων τρίτων χωρών που διαμένουν νομίμως στην Ένωση» και με βάση τη Διακήρυξη για τα θεμελιώδη δικαιώματα και ελευθερίες που ενέκρινε το Ευρωπαϊκό Κοινοβούλιο στις 12 Απριλίου 1989 ((ΕΕ C 120, 16.5.1989, σελ. 51)). Το νέο αυτό κεφάλαιο της Συνθήκης πρέπει να καθιστά σαφές ότι η ευρωπαϊκή ιθαγένεια προσφέρει στον πολίτη νέα δικαιώματα αλλά και του δημιουργεί νέες υποχρεώσεις έναντι της Ένωσης, ενώ δεν αντικαθιστά την εθνική ιθαγένεια αλλά την συμπληρώνει[semigr ]

4. 2 η Ευρωπαϊκή Ένωση πρέπει να προσχωρήσει στην Ευρωπαϊκή Σύμβαση για τα Ανθρώπινα Δικαιώματα και τις θεμελιώδεις ελευθερίες, ώστε τα δικαιώματα αυτά που θεσπίζονται από τη Σύμβαση όχι μόνο να έχουν νομική ισχύ σε επίπεδο Ευρωπαϊκής Ένωσης, αλλά και να είναι δυνατόν να αναθεωρηθούν από το Ευρωπαϊκό Δικαστήριο για τα Ανθρώπινα Δικαιώματα[semigr ]

4. 3 τα κράτη μέλη πρέπει να υποχρεωθούν από τη Συνθήκη για την Ένωση να προστατεύουν τα θεμελιώδη και τα ανθρώπινα δικαιώματα[semigr ]

4. 4 στη Συνθήκη πρέπει να περιληφθεί κατάλογος θεμελιωδών δικαιωμάτων που άπτονται της υλοποίησης και εφαρμογής του δικαίου της Ένωσης και των Κοινοτήτων. Στο πλαίσιο αυτό θα έπρεπε να ληφθεί υπόψη η διασυνοριακή πτυχή της προστασίας των θεμελιωδών δικαιωμάτων (π.χ. προστασία της ελευθερίας του συνεταιρίζεσθαι και προστασία της οικογένειας)[semigr ]

4. 5 η Ευρωπαϊκή Ένωση πρέπει να εισαγάγει, στο ειδικό αυτό κεφάλαιο, την αρχή της ίσης μεταχείρισης και της μη εισαγωγής διακρίσεων μεταξύ των ευρωπαίων πολιτών ιδίως δε λόγω φυλής, φύλου, σεξουαλικών προτιμήσεων, ηλικίας, θρησκείας ή αναπηρίας[semigr ]

4. 6 στο ίδιο κεφάλαιο πρέπει να γίνει ρητή αναφορά στην κατάργηση της θανατικής ποινής και στην καταστολή πάσης πράξεως ρατσισμού, αντισημιτισμού, βίας ή σεξουαλικής παρενόχλησης[semigr ]

4. 7 θα πρέπει να αναγνωρισθεί στην αναθεωρημένη Συνθήκη η ίση μεταχείριση μεταξύ γυναικών και ανδρών ως βασικό δικαίωμα[semigr ] η ουσία του άρθρου 119 της Συνθήκης ΕΚ θα πρέπει να διατηρηθεί αλλά θα πρέπει να επεκταθεί σε όλες τις πτυχές των ίσων ευκαιριών σε όλους τους τομείς, κυρίως δε της οικονομικής, κοινωνικής καθώς και εντός των πλαισίων της οικογενειακής ζωής, με σαφή μνεία στις θετικές δράσεις[semigr ]

4. 8 τα οικονομικά και κοινωνικά δικαιώματα με διεθνική διάσταση, ιδίως δε τα ατομικά και συλλογικά δικαιώματα των μισθωτών, πρέπει να ορισθούν σαφώς στο κεφάλαιο αυτό[semigr ]

4. 9 ο κατάλογος των θεμελιωδών δικαιωμάτων πρέπει να περιλαμβάνει ειδικό τμήμα για τα πολιτικά δικαιώματα στην Ευρωπαϊκή Ένωση, που πρέπει να καλύπτουν, συγκεκριμένα, τη θέσπιση ενός ομοιόμορφου εκλογικού συστήματος με προθεσμία για την εφαρμογή του, ενός ενιαίου καταστατικού για τους βουλευτές του Ευρωπαϊκού Κοινοβουλίου, και την ανάπτυξη των πολιτικών κομμάτων σε επίπεδο ΕΕ[semigr ]

4. 10 η παραδοσιακή θέση κοινωνικών ομάδων στα κράτη μέλη γίνεται σεβαστή στο πλαίσιο του κοινοτικού κεκτημένου και δεν παραβλάπτεται από την κοινοτική νομοθεσία[semigr ]

4. 11 η Ένωση πρέπει να προωθήσει την ανάπτυξη κοινών πολιτικών για τη νεολαία[semigr ]

4. 12 προκειμένου οι πολίτες, και ιδιαίτερα οι νέοι, να αναπτύξουν βαθύτερη συνείδηση του γεγονότος ότι ανήκουν στην Ένωση, και για να ενισχυθεί η αλληλεγγύη μεταξύ των κρατών μελών, πρέπει να δημιουργηθεί ένα εθελοντικό Ευρωπαϊκό Ειρηνευτικό Σώμα, π.χ. για ανθρωπιστική δράση μέσα και έξω από την Ευρωπαϊκή Ένωση[semigr ]

4. 13 η Ευρωπαϊκή Ένωση πρέπει να υποστηρίξει την αναγνώριση, εκ μέρους των κρατών μελών, της πολιτιστικής και γλωσσικής ποικιλομορφίας και την προστασία των παραδοσιακών εθνοτικών μειονοτήτων και των γλωσσών τους καθώς και, στο πλαίσιο του σεβασμού των Ανθρωπίνων Δικαιωμάτων, τη δημοκρατία και το κράτος δικαίου και να αναγνωρίσει ρητώς, να προστατεύσει και να υποστηρίξει τις γλώσσες των μειονοτήτων που ζουν στο έδαφός της και τις παραδόσεις τους[semigr ]

4. 14 θα ήταν σκόπιμο να ληφθεί υπόψη η ιδιαιτερότητα της πολιτιστικής διάστασης και η ανάγκη να διασφαλισθεί η πολυμορφία των δράσεων και των πολιτικών που εφαρμόζονται σε όλους τους τομείς δραστηριότητας[semigr ] θα ήταν επίσης σκόπιμο να λάβει η Ένωση τα απαραίτητα κοινά μέτρα για την προώθηση της πολιτιστικής και της γλωσσολογικής κατανόησης τόσο στο εσωτερικό όσο και στο εξωτερικό, των ανταλλαγών και των δικτύων των θεσμών και των εμπειριών, για την προστασία των πολιτιστικών αγαθών, την εναρμόνιση των νομοθεσιών στον τομέα των πνευματικών δικαιωμάτων, τη στήριξη της μετάφρασης, την ελεύθερη κυκλοφορία και τη διάδοση των πολιτιστικών έργων και των πληροφοριών[semigr ]

4. 15 οι ευρωπαίοι πολίτες δεν θα θεωρούνται σε καμιά περίπτωση ως ξένοι όταν βρίσκονται στο έδαφος της Ευρωπαϊκής Ένωσης

4. 16 για τους υπηκόους των τρίτων χωρών που διαμένουν μονίμως στην Ευρωπαϊκή Ένωση η Συνθήκη πρέπει να αναγνωρίσει το σεβασμό των ανθρώπινων δικαιωμάτων, την ίση μεταχείριση και την έλλειψη διακρίσεων σε ό,τι αφορά τα κοινωνικά, οικονομικά και πολιτιστικά δικαιώματα, καθώς και το δικαίωμα ψήφου στις τοπικές εκλογές σύμφωνα με τη σύμβαση του Συμβουλίου της Ευρώπης[semigr ]

4. 17 στους τομείς αρμοδιότητας της Ευρωπαϊκής Ένωσης (συμπεριλαμβανομένης της Europol) πρέπει να κατοχυρώνεται δικαίωμα πλήρους νομικής προστασίας από τα εθνικά δικαστήρια, το Πρωτοδικείο της ΕΕ και το Ευρωπαϊκό Δικαστήριο[semigr ]

4. 18 ο αθλητισμός θα πρέπει να συμπεριληφθεί τόσο στον τομέα της πολιτικής για την παιδεία και την επαγγελματική κατάρτιση και την απασχόληση όσο και στον τομέα της πολιτιστικής πολιτικής στο πλαίσιο της Συνθήκης. Η Ένωση θα πρέπει ιδίως να προωθήσει διεθνικές πρωτοβουλίες, σεβόμενη την ταυτότητα των κρατών μελών στον τομέα του αθλητισμού[semigr ]

5. Αποτελεσματικότερη απάντηση στις ανησυχίες των πολιτών όσον αφορά την εσωτερική ασφάλεια

5. 1 πρέπει να κοινοτικοποιηθούν τα ζητήματα που αφορούν:

- την πολιτική ασύλου (άρθρο Κ.1, § 1),

- τους κανόνες που διέπουν τη διέλευση των εξωτερικών συνόρων (άρθρο Κ.1, § 2),

- τους κανόνες που διέπουν την πολιτική που αφορά τη μετανάστευση και την πολιτική που αφορά τους υπηκόους τρίτων χωρών (άρθρο Κ.1, § 3),

- την καταπολέμηση της διακίνησης ναρκωτικών (άρθρο Κ.1, § 9), και τη ρητή μνεία στο άρθρο αυτό στο εμπόριο ανθρωπίνων όντων, ιδίως ανηλίκων και γυναικών,

- την καταπολέμηση της απάτης διεθνούς κλίμακας και του οργανωμένου εγκλήματος (άρθρο Κ.1, § 5),

- καθώς και τα θέματα της δικαστικής συνεργασίας σε αστικές υποθέσεις (άρθρο Κ.1, § 9), όταν συνδέονται με την άσκηση του δικαιώματος της ελεύθερης κυκλοφορίας των προσώπων[semigr ]

5. 2 τα άλλα θέματα του Τίτλου VΙ της Συνθήκης ΕΕ πρέπει να αντιμετωπισθούν με αυξημένη προσφυγή στις κοινοτικές διαδικασίες και όργανα και να αναθεωρηθούν με στόχο να συμπεριληφθούν τα ακόλουθα στοιχεία:

- ενίσχυση των εξουσιών του Ευρωπαϊκού Κοινοβουλίου (συναπόφαση) και της Επιτροπής (δικαιώματα πρωτοβουλίας), προκειμένου να βελτιωθεί το επίπεδο του δημοκρατικού ελέγχου[semigr ]

- αναγνώριση της δικαιοδοσίας του Ευρωπαϊκού Δικαστηρίου, ιδιαιτέρως δε των δικαιοδοτικών εξουσιών του σε περίπτωση διαφορών όσον αφορά την ερμηνεία των κειμένων των συμβάσεων[semigr ]

- ενίσχυση της προστασίας των ανθρωπίνων δικαιωμάτων[semigr ]

- ευρύτερη προσφυγή στη λήψη αποφάσεων με ειδική πλειοψηφία[semigr ]

- διαφάνεια (ιδίως δε δημοσίευση στην Επίσημη Εφημερίδα των προτάσεων καθώς και των πράξεων του Συμβουλίου)[semigr ]

- εγκατάλειψη της συχνής χρήσεως νομικών μέσων τα οποία δεν προβλέπονται από την ΣΕΕ (ψηφίσματα, συστάσεις και συμβάσεις) προκειμένου να καταστεί δυνατός ο δημοκρατικός έλεγχος[semigr ]

5. 3 πρέπει να διατηρηθεί μια διάταξη «δίαυλος» για την κοινοτικοποίηση των θεμάτων αυτών: οι προϋποθέσεις εφαρμογής του άρθρου Κ.9 της Συνθήκης πρέπει να γίνουν ελαστικότερες μέσω της προσφυγής του Συμβουλίου στη λήψη αποφάσεων με ειδική πλειοψηφία και της επικύρωσης των αποφάσεων αυτών από τα κράτη μέλη βάσει των συνταγματικών κανόνων τους[semigr ]

5. 4 πρέπει να ενισχυθεί η δέσμευση που αναλαμβάνουν οι δημοκρατίες όσον αφορά την καταπολέμηση της τρομοκρατίας[semigr ] τα κράτη μέλη πρέπει να αναλάβουν, δυνάμει ειδικής ρήτρας της Συνθήκης, να αποσύρουν τις επιφυλάξεις που ήδη έχουν εκφράσει για το θέμα αυτό, σύμφωνα με το άρθρο 13 της Ευρωπαϊκής Συνθήκης για την καταπολέμηση της τρομοκρατίας[semigr ]

6. Ανάπτυξη της κοινωνικής και οικολογικής διάστασης και της πολιτικής για την απασχόληση, στο πλαίσιο της εσωτερικής αγοράς, καθώς και της οικονομικής και κοινωνικής συνοχής

6. 1 η ενιαία αγορά, η βιώσιμη ανάπτυξη και η οικονομική και κοινωνική συνοχή προϋποθέτουν τη δυνατότητα υιοθέτησης κοινών πολιτικών στους ακόλουθους τομείς: κοινωνικά ζητήματα, απασχόληση, ορισμένες πτυχές της φορολογίας, και περιβάλλον. Στους τομείς αυτούς, η λήψη αποφάσεων με ειδική πλειοψηφία και η διαδικασία συναπόφασης πρέπει να καταστούν γενικός κανόνας[semigr ]

6. 2 έχει την πεποίθηση ότι θα πρέπει να ενισχυθούν τόσο η διαφάνεια όσο και οι δημοκρατικοί θεσμοί σε σχέση με τη λήψη αποφάσεων για την οικονομική πολιτική της Ένωσης, ιδιαίτερα σε ό,τι αφορά την έγκριση κατευθυντήριων γραμμών για την οικονομία και τη διαδικασία για τα υπερβολικά ελλείμματα[semigr ]

7. Μια φιλόδοξη Κοινωνική Ένωση

7. 1 η συμφωνία για την κοινωνική πολιτική θα ενσωματωθεί στη Συνθήκη και πρέπει να βελτιωθεί[semigr ]

7. 2 οι ουσιώδεις αρχές του Κοινοτικού Χάρτη των Θεμελιωδών Κοινωνικών Δικαιωμάτων, ιδίως δε η ισότητα μεταξύ ανδρών και γυναικών, καθώς και τα υπερεθνικά δικαιώματα του συνεταιρίζεσθαι, της συλλογικής διαπραγμάτευσης, και της συνδικαλιστικής δράσης (συμπεριλαμβανομένης της απεργίας), πρέπει να περιληφθούν στο σώμα της Συνθήκης[semigr ]

7. 3 η Συνθήκη πρέπει να προβλέψει την υποχρέωση της Επιτροπής να υποβάλει δέσμη μέτρων, συνοδευόμενη από χρονοδιάγραμμα, που η έγκρισή τους είναι απαραίτητη για την υλοποίηση της Κοινωνικής Ένωσης[semigr ]

7. 4 η Συνθήκη πρέπει να προβλέπει σαφή υποχρέωση εκ μέρους της Ένωσης να αναπτύξει πολιτική για την καταπολέμηση των κοινωνικών αδικιών, του αποκλεισμού, των διακρίσεων και της φτώχειας και να δώσει στην Επιτροπή την απαραίτητη πρωτοβουλία για την εφαρμογή της[semigr ]

8. Μια ενεργός πολιτική υπέρ της απασχόλησης

8. 1 η απασχόληση πρέπει να αποτελέσει επίκεντρο όλων των ευρωπαϊκών πολιτικών, ιδιαίτερα εκείνων που ασκούνται στο πλαίσιο της οικονομικής πολιτικής. Τούτο σε καμιά περίπτωση δεν αποσκοπεί στη δημιουργία αστάθειας στην ΟΝΕ, αλλά αντίθετα έχει ως στόχο να ληφθούν υπόψη οι τρεις επιταγές, της ανταγωνιστικότητας, την ανάπτυξης και της απασχόλησης, και να διευκολυνθεί η επίτευξή τους με τη χάραξη της οδού που οδηγεί στη βιώσιμη ανάπτυξη[semigr ]

8. 2 η Συνθήκη πρέπει να συμπληρωθεί με ένα νέο κεφάλαιο για τη θέσπιση μιας «Ένωσης για την Απασχόληση». Το εν λόγω κεφάλαιο θα καθορίζει τους κοινούς στόχους και τις ακολουθητέες διαδικασίες σε αυτόν τον τομέα, και θα παγιώνει τη υποχρέωση των συμβαλλομένων μερών να τηρήσουν ορισμένες βασικές αρχές που άπτονται της πολιτικής για την απασχόληση[semigr ]

8. 3 το άρθρο 2 της Συνθήκης πρέπει να προσδιορίζει την κοινωνική αποστολή της Κοινότητας για την «προώθηση υψηλού επίπεδου απασχόλησης και κοινωνικής προστασίας για γυναίκες και άνδρες»[semigr ]

8. 4 ο στόχος ενός υψηλού επιπέδου απασχόλησης πρέπει να εγγραφεί στο άρθρο 3 Α, παράγραφος 3 της Συνθήκης, μεταξύ των «κατευθυντήριων αρχών» της δράσης των κρατών μελών και της Ένωσης, ενόψει της Οικονομικής και Νομισματικής Ένωσης[semigr ] ο στόχος αυτός θα πρέπει να περιληφθεί στα σχετικά άρθρα της Συνθήκης[semigr ] θα ήταν σκόπιμο η Συνθήκη να αναθέσει στο Ευρωπαϊκό Συμβούλιο να εγκρίνει τους βασικούς προσανατολισμούς των οικονομικών πολιτικών και της απασχόλησης, προκειμένου να επιτευχθεί η απαραίτητη ισορροπία μεταξύ των δύο αυτών τομέων δράσης που είναι στενά συνδεδεμένες μεταξύ τους[semigr ]

8. 5 θα συσταθεί Επιτροπή Απασχόλησης η οποία θα έχει καθεστρώς παρόμοιο με εκείνο της Νομισματικής Επιτροπής, με στόχο την προώθηση του συντονισμού των πολιτικών των κρατών μελών και της Ένωσης στον τομέα της απασχόλησης και τη συμβολή στην προετοιμασία του έργου του Συμβουλίου όσον αφορά την πολιτική στον οικονομικό τομέα και στον τομέα της απασχόλησης, ύστερα από διαβούλευση με τους κοινωνικούς εταίρους[semigr ]

8. 6 προτείνει, η ΔΔ να ενσωματώσει στο άρθρο 1 της Συμφωνίας για την Κοινωνική Πολιτική την αρχή της «εναρμόνισης με στόχο την πρόοδο» που αναφέρεται στο άρθρο 117, παράγραφος 1 της Συνθήκης ΕΕ[semigr ]

9. Φορολογική πολιτική και εσωτερική αγορά

9. 1 η ανάπτυξη της εσωτερικής αγοράς και η προώθηση της οικονομικής και κοινωνικής συνοχής απαιτούν την εναρμόνιση ορισμένων μορφών φορολογίας[semigr ]

10. Πληροφόρηση

10.1. η Ένωση ενθαρρύνει τις ανταλλαγές πληροφοριών υπό όλες τις μορφές τους και διευκολύνει την πρόσβαση των πολιτών στις πληροφορίες αυτές εξαλείφοντας τα εμπόδια. Προστατεύει την πολυμορφία στους τομείς των μέσων ενημέρωσης και του πολιτισμού[semigr ]

10.2. η Ένωση πρέπει να ενθαρρύνει τη συνεργασία μεταξύ των ραδιοτηλεοπτικών εταιρειών καθώς και την ανάπτυξη του τομέα των πολυμέσων, ιδίως με την επεξεργασία προγραμμάτων που έχουν σχεδιαστεί σε ευρωπαϊκό επίπεδο[semigr ]

11. Υποχρεώσεις της δημόσιας υπηρεσίας: Μια Ευρωπαϊκή Ένωση που προάγει το συμφέρον του συνόλου

11. 1 η δράση της Κοινότητας δεν προσανατολίζεται μόνο στη θέσπιση ενός καθεστώτος ανταγωνισμού μέσα στην ενιαία αγορά: τίθεται επίσης στην υπηρεσία του γενικού συμφέροντος, και περιλαμβάνει επομένως καθήκοντα που αποσκοπούν στην ενίσχυση της οικονομικής και κοινωνικής συνοχής και στην προστασία των καταναλωτών και των χρηστών υπηρεσιών[semigr ]

11. 2 θα πρέπει να τροποποιηθούν τα άρθρα Β της Συνθήκης ΕΕ, καθώς και 90, παράγραφος 3, και 100 Α της Συνθήκης ΕΚ, συμπεριλαμβάνοντας σε αυτά τις υπηρεσίες κοινής ωφέλειας[semigr ]

11. 3 στη Συνθήκη πρέπει επίσης να περιληφθούν οι θεμελιώδεις αρχές της κοινωφελούς υπηρεσίας, της προσιτότητας, της καθολικότητας, της ισότητας, της συνέχειας, της ποιότητας, της διαφάνειας και της συμμετοχής, στο πλαίσιο της εσωτερικής αγοράς και με σεβασμό της αρχής της επικουρικότητας[semigr ]

12. Η ενίσχυση της οικονομικής και κοινωνικής συνοχής ως βασικό καθήκον της Ένωσης και αναπόσπαστο τμήμα του «κοινοτικού κεκτημένου»

12. 1 η οικονομική και κοινωνική συνοχή συνεπάγεται αλληλεγγύη μεταξύ των κρατών μελών και των περιφερειών, και λαμβάνει, στο μέτρο του δυνατού, μορφή ισόρροπης, βιώσιμης ανάπτυξης, γεφύρωσης των διαρθρωτικών χασμάτων μεταξύ κρατών και περιφερειών, και προαγωγής της ουσιαστικής ισότητας ευκαιριών για τους πολίτες και τις περιφέρειες στην ενιαία αγορά[semigr ]

12. 2 η πρόοδος στα πολιτικά σχέδια της Ευρωπαϊκής Ένωσης και η προοπτική της διεύρυνσης με λιγότερο ανεπτυγμένα κράτη, απαιτούν να ανατεθεί κεντρικός ρόλος στην αρχή της οικονομικής και κοινωνικής συνοχής, ως βάση κάθε δράσης και πολιτικής της Ένωσης[semigr ]

12. 3 η Συνθήκη πρέπει επίσης να περιλάβει πρόβλεψη για διαφορετική, ειδική μεταχείριση των απομακρυσμένων περιφερειών, ανάλογα με την ιδιαίτερη γεωγραφική τους κατάσταση, τον κατακερματισμό των τοπικών αγορών τους και την έλλειψη κεφαλαίων και φυσικών πόρων στις περιφέρειες αυτές[semigr ]

13. Περιβάλλον

13. 1 για να συμπεριληφθεί στη Συνθήκη το περιβάλλον ως ουσιαστικός στόχος της Ένωσης, πράγμα που άλλωστε κρίνει σκόπιμο και η Ομάδα Προβληματισμού, στο προοίμιο της Συνθήκης ΕΕ θα πρέπει να περιληφθεί χωριστή ρήτρα για την βιωσιμότητα και το περιβάλλον, ενώ η προστασία του περιβάλλοντος πρέπει να περιληφθεί στο άρθρο 3[semigr ]

13. 2 η Συνθήκη θα έπρεπε να λαμβάνει ρητά υπόψη την προστασία του περιβάλλοντος στην υλοποίηση των κοινών πολιτικών της Ένωσης, ιδίως με την προσαρμογή των άρθρων 130 Υ, παράγραφος 1, 130 Α και 130Β[semigr ]

13. 3 όλες οι πολιτικές και τα μέτρα της Κοινότητας πρέπει να είναι συμβατές με το στόχο της εξασφάλισης μιας όσο το δυνατόν μεγαλύτερης προστασίας του περιβάλλοντος. Ως εκ τούτου πρέπει η περιβαλλοντική πολιτική να αποτελεί ολοκληρωμένο τμήμα όλων των τομέων πολιτικών της ΕΕ που έχουν επιπτώσεις στο περιβάλλον, όπως η βιομηχανική πολιτική, η γεωργική πολιτική και η πολιτική αλιείας, η πολιτική μεταφορών, η πολιτική για την τεχνολογική ανάπτυξη, η ενεργειακή και ερευνητική πολιτική, η περιφερειακή και διαθρωτική πολιτική ή η πολιτική στον τομέα του εμπορίου και η οικονομική πολιτική. Τα αντίστοιχα άρθρα θα πρέπει να τροποποιηθούν και να συμπληρωθούν κατ' αυτήν την έννοια[semigr ]

13. 4 τα κράτη μέλη πρέπει να έχουν τη δυνατότητα, εάν το επιθυμούν, να θεσπίζουν αυστηρότερα εθνικά περιβαλλοντικά πρότυπα από αυτά που ισχύουν στην ΕΕ σύμφωνα με το άρθρο 100Α, παράγραφος 4 της Συνθήκης ΕΚ[semigr ]

13. 5 η εκτίμηση των περιβαλλοντικών επιπτώσεων ως μέσο ενίσχυσης της πτυχής του περιβάλλοντος στις Συνθήκες πρέπει να αποκτήσει μεγαλύτερη βαρύτητα με κατάλληλη τροποποίηση του άρθρου 130 Ρ, παράγραφος 2, της Συνθήκης ΕΚ[semigr ]

13. 6 το θέμα της ευμάρειας των ζώων καταλαμβάνει εξέχουσα θέση λόγω της τεράστιας απήχησης του ζητήματος στους ευρωπαίους πολίτες και περιλαμβάνεται ως νέος τίτλος XVI B / άρθρο 130 Τ στη Συνθήκη ΕΚ[semigr ]

14. Νεότητα

14. 1 η Ένωση πρέπει να προωθήσει τη συνεργασία μεταξύ των κρατών μελών προκειμένου να ενθαρρύνει την ανάπτυξη εγκαρσίων πολιτικών στον τομέα της νεότητας[semigr ]

15. Ενέργεια

15. 1 με την προοπτική της βιώσιμης ανάπτυξης, καθίσταται αναγκαίο να θεσπισθεί η αρμοδιότητα της Ευρωπαϊκής Ένωσης στον τομέα της ενέργειας με τη δημιουργία ενός νέου κεφαλαίου «Ενέργεια» στη Συνθήκη, όπου οι πτυχές ενεργειακής πολιτικής των Συνθηκών ΕΚΑΧ και ΕΥΡΑΤΟΜ και άλλα στοιχεία ενεργειακής πολιτικής θα πρέπει να ενσωματωθούν σε ένα πλαίσιο κοινής ενεργειακής πολιτικής που θα συμβάλλει στην εξασφάλιση μιας συνολικής συνεργασίας όσον αφορά την ασφάλεια του εφοδιασμού και την προστασία του περιβάλλοντος στα πλαίσια της εσωτερικής αγοράς[semigr ]

16. Τουρισμός

16. 1 ο τουρισμός, στις κοινοτικές και διεθνείς πτυχές του, ως ουσιαστικός στόχος της Ευρωπαϊκής Ένωσης, θα πρέπει να συμπεριληφθεί στη Συνθήκη ως αυτούσιος και ξεχωριστός τομέας κοινής πολιτικής στα πλαίσια της εσωτερικής αγοράς[semigr ]

17. Αλιεία

17. 1 διατυπώνει εκ νέου την ανάγκη για ένα χωριστό κεφάλαιο στη Συνθήκη για την αλιεία[semigr ]

17. 2 ζητεί να εφαρμόζεται η διαδικασία της σύμφωνης γνώμης για όλες τις διεθνείς αλιευτικές συμφωνίες[semigr ]

18. Ενίσχυση του εξωτερικού ρόλου της Ευρωπαϊκής Ένωσης με την ανάπτυξη μιας αποτελεσματικής κοινής εξωτερικής πολιτικής και πολιτικής ασφάλειας

18. 1 η απολύτως αναγκαία ενίσχυση της ικανότητας ανάληψης ενεργειών της Ένωσης προς το εξωτερικό θα επιτευχθεί μόνον όταν η Ένωση και τα κράτη μέλη της ενεργούν, περισσότερο απ' ό,τι σήμερα, συνεκτικά και αποτελεσματικά ακόμη και έναντι διεθνών εξελίξεων και απειλών (ή και προκλήσεων) στα εξωτερικά σύνορα στο πνεύμα της αλληλεγγύης (ήτοι κατά τρόπο αλληλέγγυο)[semigr ]

18. 2 το Ευρωπαϊκό Κοινοβούλιο συμφωνεί με την πλειοψηφία των μελών της Ομάδας Προβληματισμού, κατά την οποία το γεγονός ότι η ΕΕ δεν έχει νομική προσωπικότητα αποτελεί πηγή σύγχυσης για τον εκτός της Κοινότητας κόσμο, και τείνει να παρεμποδίζει και να ελαχιστοποιεί τον εξωτερικό ρόλο της Ένωσης. Η Ευρωπαϊκή Ένωση θα πρέπει να αποκτήσει διεθνή νομική προσωπικότητα[semigr ]

18. 3 η Ευρωπαϊκή Ένωση κατοχυρώνει την εδαφική ακεραιότητα της Ένωσης και την ασφάλεια των εξωτερικών συνόρων της[semigr ]

18. 4 οι διατάξεις που αφορούν τις διάφορες πτυχές της εξωτερικής πολιτικής, δηλαδή η κοινή εμπορική πολιτική, η αναπτυξιακή πολιτική (συμπεριλαμβανο- μένου του Ευρωπαϊκού Ταμείου Ανάπτυξης), η ανθρωπιστική βοήθεια, η Κοινή Εξωτερική Πολιτική και Πολιτική Ασφάλειας, συμπεριλαμβανομένης της πολιτικής για τα ανθρώπινα δικαιώματα και της - μελλοντικής - κοινής αμυντικής πολιτικής, πρέπει να συγκεντρώνονται σε ένα και μόνο κεφάλαιο της ΣΕΕ[semigr ]

18. 5 πρέπει να απλοποιηθούν οι διαδικασίες σε θέματα εξωτερικής οικονομικής πολιτικής, ιδίως με:

- τη θέσπιση της διαδικασίας συναπόφασης, ιδιαίτερα για το άρθρο 113 (κοινή εμπορική πολιτική)[semigr ]

- την επέκταση της διαδικασίας σύμφωνης γνώμης σε όλες τις διεθνείς συμφωνίες, καθώς και στα προς λήψη μέτρα όσον αφορά τις οικονομικές κυρώσεις (άρθρο 228Α)[semigr ]

18. 6 το ΕΤΑ θα πρέπει να ενσωματωθεί στην ευρωπαϊκή πολιτική αναπτυξιακής συνεργασίας και να λάβει κοινοτικό χαρακτήρα[semigr ]

18. 7 το Συμβούλιο και η Επιτροπή πρέπει να επικουρούνται από κεντρική μονάδα μελετών πολιτικής και υποβολής προτάσεων, η οποία έχει ως αντικείμενο να προσδιορίζει τα κοινά συμφέροντα της Ένωσης και των κρατών μελών της και, μεταξύ άλλων, να διευκολύνει την άσκηση μιας ενεργού προληπτικής διπλωματίας. Η μονάδα θα πρέπει να διευθύνεται από την Επιτροπή σε στενή συνεργασία με το Γενικό Γραμματέα του Συμβουλίου. Θα απαρτίζεται από προσωπικό από την Επιτροπή και το Συμβούλιο[semigr ]

18. 8 οι αποφάσεις στο πλαίσιο της εξωτερικής πολιτικής, συμπεριλαμβανομένης της Κοινής Εξωτερικής Πολιτικής και της Πολιτικής Ασφάλειας, πρέπει να λαμβάνονται με ειδική πλειοψηφία. Όποιο κράτος μέλος δεν συμφωνεί με μία κοινή θέση ή μία κοινή δράση στρατιωτικού χαρακτήρα στους τομείς που καλύπτονται από την ΚΕΠΠΑ πρέπει να έχει την δυνατότητα αυτοεξαίρεσης, χωρίς όμως να έχει δικαίωμα αρνησικυρίας για την κοινή θέση ή την κοινή δράση[semigr ]

18. 9 ο αρμόδιος για την εξωτερική πολιτική Επίτροπος αναλαμβάνει σε στενή συνεργασία με την προεδρία του Συμβουλίου την εκπροσώπηση της Ένωσης στον τομέα της ΚΕΠΠΑ. Ορίζεται σύμφωνα με τη διαδικασία που ισχύει για τον ορισμό του Προέδρου της Επιτροπής. Το Κοινοβούλιο απορρίπτει, συνεπώς, την ιδέα ορισμένων μελών της Ομάδας Προβληματισμού, ότι πρέπει να ορισθεί «Ύπατος Εκπρόσωπος» για την ΚΕΠΠΑ[semigr ]

18. 10 προκειμένου να δοθεί μια πρώτη απάντηση στο πρόβλημα της εκπροσώπησης της Ένωσης στις τρίτες χώρες, πρέπει να ληφθούν τα αναγκαία μέτρα ώστε, σε όσες εκ των χωρών αυτών εκπροσωπούνται διπλωματικά λιγότερα από τέσσερα κράτη μέλη, να δημιουργείται διπλωματική αντιπροσωπεία της Ένωσης[semigr ]

18. 11 η χρηματοδότηση της Κοινής Εξωτερικής Πολιτικής και της Πολιτικής Ασφάλειας πρέπει να είναι κοινοτική. Τα κράτη μέλη που κάνουν χρήση της ρήτρας αυτοεξαίρεσης δεν επιτρέπεται να αποσύρονται από την κοινοτική χρηματοδότηση[semigr ]

18. 12 ο κοινοβουλευτικός έλεγχος της Κοινής Εξωτερικής Πολιτικής και της Πολιτικής Ασφάλειας αποτελεί αρμοδιότητα του Ευρωπαϊκού Κοινοβουλίου, όπου είναι σκόπιμο και σε συνεργασία με τα εθνικά κοινοβούλια (π.χ. στην περίπτωση αποστολής ανθρωπιστικής βοήθειας ή ειρηνευτικής δύναμης). Η κοινοτική χρηματοδότηση παρέχεται μέσω του κοινοτικού προϋπολογισμού. Όσον αφορά τους κοινούς στόχους και τις κοινές δράσεις θα πρέπει να ζητείται η γνώμη του Ευρωπαϊκού Κοινοβουλίου[semigr ]

19. Η πολιτική ασφάλειας και η αμυντική πολιτική

19. 1 η ΔΕΕ θα συγχωνευθεί σταδιακά με την ΕΕ, και στο πλαίσιο αυτό θα ληφθούν υπόψη οι ευαισθησίες ορισμένων κατά παράδοση ουδέτερων και αδέσμευτων κρατών. Προς το σκοπό αυτό, θα καταστούν υποχρεωτικά για όλα τα κράτη μέλη της ΕΕ όλα τα καθήκοντα της ΔΕΕ, συμπεριλαμβανομένων και των στόχων των αποκαλούμενων εργασιών Petersberg της ΔΕΕ, με την εξαίρεση του άρθρου V της Συνθήκης ΔΕΕ.

19. 2 σε περίπτωση στρατιωτικών ενεργειών (με εξαίρεση του άρθρου V της Συνθήκης ΔΕΕ) δεν μπορεί ένα κράτος μέλος ούτε να υποχρεωθεί να συμμετάσχει - ανεξάρτητα από την απαραίτητη πολιτική και οικονομική αλληλεγγύη - ούτε να εμποδίσει την πλειοψηφία των κρατών μελών να προβούν σε αυτές τις ενέργειες.

19. 3 μία ενσωματωμένη στην ΕΕ Δυτικοευρωπαϊκή Ένωση θα λειτουργεί ως ευρωπαϊκός πυλώνας του ΝΑΤΟ, αλλά τα εκ παραδόσεως ουδέτερα και αδέσμευτα κράτη, έστω και αν συμμετέχουν με ειδικό καθεστώς στη διαδικασία λήψης αποφάσεων, μπορούν να μην προσχωρήσουν στην υλοποίησή της[semigr ]

19. 4 η χρηματοδότηση δράσεων στο πλαίσιο της Δυτικοευρωπαϊκής Ένωσης πραγματοποιείται σε κοινοτική βάση, αμέσως μόλις ολοκληρωθεί η ενοποίηση με την ΕΕ[semigr ]

19. 5 το άρθρο 223 της Συνθήκης ΕΚ, που παρεμποδίζει τον έλεγχο της πώλησης όπλων στις τρίτες χώρες και την υλοποίηση μιας πραγματικής κοινής πολιτικής των κρατών μελών στον τομέα των εξοπλισμών, πρέπει να καταργηθεί[semigr ]

20. Θετική απόκριση στο αίτημα των πολιτών για περισσότερη δημοσιότητα και διαφάνεια

20. 1 η έκθεση της Ομάδας Προβληματισμού παρουσιάζει σημαντικά μειονεκτήματα όσον αφορά τα θέματα της δημοσιότητας και της διαφάνειας[semigr ]

20. 2 στην Συνθήκη της ΕΕ θα πρέπει να γίνει ρητή μνεία για την αρχή της δημοσιότητας και διαφάνειας των Ευρωπαϊκών Θεσμικών Οργάνων[semigr ]

20. 3 ένας γενικός κανόνας δυνατότητας πρόσβασης σε έγγραφα της ΕΕ πρέπει να περιληφθεί στη Συνθήκη ΕΕ[semigr ]

όλα τα έγγραφα και οι τροποποιήσεις των εγγράφων που έχουν σχέση με τη νομοθεσία ή με τις αποφάσεις της ΕΕ πρέπει, όσο το δυνατόν συντομότερα και, εν πάση περιπτώσει, αμέσως μετά την αποδοχή τους από το αρμόδιο Θεσμικό Όργανο, να δημοσιοποιούνται και να τίθενται στη διάθεση του Ευρωπαϊκού Κοινοβουλίου, των εθνικών κοινοβουλίων και των απλών πολιτών[semigr ]

τα έγγραφα της Ενώσεως θα πρέπει να καταστούν πιο κατανοητά. Οι Συνθήκες θα πρέπει να συνταχθούν κατά τρόπο που να δίδει τη δυνατότητα για νέα κατάταξη πιο απλοποιημένη και να υπάρξει συντακτική επεξεργασία[semigr ] η συνεχής κωδικοποίηση του κοινοτικού δικαίου θα πρέπει να εγγραφεί στις Συνθήκες ως κοινή υποχρέωση της Επιτροπής, του Κοινοβουλίου και του Συμβουλίου. Οι δηλώσεις με τη μορφή πρωτοκόλλου σχετικά με την έγκριση νομικών πράξεων δεν θα πρέπει να γίνονται πλέον δεκτές[semigr ]

20. 4 το Συμβούλιο οφείλει να συνεδριάζει δημοσίως όταν αποφασίζει για θέματα νομοθεσίας. Ο τρόπος δράσης όσον αφορά τις διαβουλεύσεις και την ψηφοφορία πρέπει επίσης να δημοσιοποιείται[semigr ]

ειδικές παρατηρήσεις και επιφυλάξεις των κρατών μελών για θέματα νομοθεσίας της Ένωσης πρέπει επίσης να δημοσιοποιούνται[semigr ]

21. Ουσιαστική πρόοδος στην οδό μιας δημοκρατικότερης και αποτελεσματικότερης Ευρώπης

21. 1 Επέκταση της λήψης αποφάσεων με ειδική πλειοψηφία

η λήψη αποφάσεων με ειδική πλειοψηφία πρέπει να καταστεί η γενικής εφαρμογής διαδικασία στην ΕΕ, και αυτό επιβάλλεται να είναι ένας από τους κύριους στόχους της ΔΔ, η οποία πρέπει να συγκεντρώσει την προσοχή της στον εντοπισμό ενός πολύ μικρού αριθμού σαφώς προσδιοριζόμενων εξαιρέσεων όπου θα εξακολουθήσει να απαιτείται ομοφωνία. Για ορισμένους ιδιαίτερα ευαίσθητους τομείς εξακολουθεί να είναι αναγκαία η ομοφωνία, π.χ. στην περίπτωση τροποποίησης της Συνθήκης, αποφάσεων συνταγματικού χαρακτήρα (διεύρυνση, ίδιοι πόροι και άρθρο 235)[semigr ]

21. 2 Νέα στάθμιση των ψήφων

- πριν ληφθούν οιεσδήποτε αποφάσεις σχετικά με εναλλακτικές λύσεις έναντι του ισχύοντος συστήματος, οι λύσεις αυτές πρέπει να ερευνηθούν σε πολύ μεγαλύτερο βάθος απ' ό,τι έπραξε η Ομάδα Προβληματισμού, δεδομένου ότι θέτουν άκρως ευαίσθητα πολιτικά ζητήματα ισορροπίας μεταξύ μεγάλων και μικρών κρατών μελών[semigr ] η Διακυβερνητική Διάσκεψη θα πρέπει να καθορίσει τουλάχιστον τους βασικούς εφαρμοστέους κανόνες για τη στάθμιση των ψήφων στις περιπτώσεις μελλοντικών εντάξεων[semigr ]

- χωρίς να θίγονται οι τομείς στους οποίους ήδη χρησιμοποιείται η κανονική λήψη αποφάσεων με ειδική πλειοψηφία, η ιδέα μιας νέας υπερενισχυμένης πλειοψηφίας, με υψηλότερο όριο από τη συνήθη ειδική πλειοψηφία, θα έπρεπε να ερευνηθεί από τη ΔΔ, ώστε να διευκολυνθεί η απομάκρυνση από την ομοφωνία για ορισμένα ευαίσθητα ζητήματα[semigr ]

21. 3 Σύνθεση και διορισμός της Επιτροπής

- στην παρούσα φάση ανάπτυξης της Ένωσης, είναι απαραίτητο να διατηρηθεί η αρχή του ενός τουλάχιστον Επιτρόπου ανά κράτος μέλος. Η εναλλακτική λύση που διατυπώθηκε από την Ομάδα Προβληματισμού, και που έγκειται στη μείωση του αριθμού των Επιτρόπων κάτω από τον αριθμό των κρατών μελών, δεν πρέπει να ακολουθηθεί[semigr ]

- η Ομάδα Προβληματισμού δεν έδωσε αρκετή προσοχή στο σύστημα επιλογής της Επιτροπής. Το σύστημα αυτό πρέπει να αναμορφωθεί, ώστε ο Πρόεδρος της Επιτροπής να εκλέγεται άμεσα από το Ευρωπαϊκό Κοινοβούλιο βάσει κατάστασης ονομάτων που θα διαβιβάζει το Ευρωπαϊκό Συμβούλιο[semigr ]

21. 4 Ανεξαρτησία και ρόλος της Επιτροπής

η ανεξαρτησία της Επιτροπής πρέπει να διαφυλαχθεί, το δικαίωμα πρωτοβουλίας της να διατηρηθεί και η αποτελεσματικότητά της να ενισχυθεί με την προοπτική της διεύρυνσης.

21. 5 Επιτροπή των Περιφερειών

πρέπει να αναγνωρίζεται στην Επιτροπή των Περιφερειών το δικαίωμα έγκρισης του εσωτερικού κανονισμού της και διοικητικής και δημοσιονομικής αυτονομίας σε σχέση με την Οικονομική και Κοινωνική Επιτροπή[semigr ]

21. 6 Βελτίωση των νομοθετικών διαδικασιών

- οι νομοθετικές διαδικασίες της ΕΕ πρέπει να αναμορφωθούν από τη ΔΔ, για λόγους τόσο δημοκρατίας και λογοδοσίας όσο και απλοποίησης και αλλαγής της νομοθετικής διαδικασίας[semigr ]

- στον τομέα της νομοθεσίας θα πρέπει να εφαρμόζεται μια γενική διαδικασία: η συναπόφαση[semigr ]

- η συναπόφαση πρέπει να επεκταθεί σε όλη τη νομοθεσία και η έγκριση της νομοθεσίας θα πρέπει να γίνεται με ειδική πλειοψηφία στο Συμβούλιο. Τα δε παραρτήματα πρέπει να θεωρούνται ρητώς ως θέμα συναπόφασης. Η διαδικασία της συναπόφασης πρέπει να απλοποιηθεί, ιδίως με κατάργηση της φάσης της πρόθεσης απόρριψης και με τερματισμό της διαδικασίας είτε όταν υπάρχει συμφωνία Συμβουλίου και Κοινοβουλίου (ακόμη και στο στάδιο της πρώτης ανάγνωσης) είτε όταν δεν υπάρχει συμφωνία Συμβουλίου και Κοινοβουλίου σε μια επιτροπή συνδιαλλαγής[semigr ]

- η σύμφωνη γνώμη του Ευρωπαϊκού Κοινοβουλίου πρέπει να απαιτείται για όλες τις περιπτώσεις του άρθρου 235, για τις αποφάσεις περί ιδίων πόρων και για όλες τις περιπτώσεις αναμόρφωσης της Συνθήκης και για τις διεθνείς συμφωνίες[semigr ]

- η ΔΔ πρέπει να απλοποιήσει τις υπάρχουσες δαιδαλώδεις διαδικασίες επιτροπολογίας με ανάθεση στην Επιτροπή της γενικής αρμοδιότητας των εκτελεστικών μέτρων (την οποία Επιτροπή θα μπορεί να συνδράμει μια συμβουλευτική επιτροπή για τον προσδιορισμό των εν λόγω εκτελεστικών μέτρων, ουχί όμως επιτροπές του τύπου 2 και 3, οι οποίες πρέπει να καταργηθούν). Το Συμβούλιο και το Κοινοβούλιο πρέπει να ενημερώνονται για τα προτεινόμενα μέτρα και αμφότερα θα πρέπει να έχουν τη δυνατότητα να απορρίπτουν την απόφαση της Επιτροπής και να ζητούν νέα μέτρα εφαρμογής ή τη δρομολόγηση μιας πλήρους νομοθετικής διαδικασίας[semigr ]

- είναι αναγκαίο να αποσαφηνισθούν οι πηγές του δικαίου μέσω μιας ιεράρχησης των κανόνων δικαίου[semigr ]

21. 7 Βελτίωση των διαδικασιών του προϋπολογισμού

- λόγω των διχογνωμιών στο πλαίσιο της Ομάδας Προβληματισμού, η τελική της έκθεση δεν έδωσε αρκετή έμφαση στην ανάγκη αναμόρφωσης των υπαρχουσών διαδικασιών του προϋπολογισμού[semigr ]

- η διάκριση μεταξύ υποχρεωτικών και μη υποχρεωτικών δαπανών πρέπει να καταργηθεί, ο προϋπολογισμός να ενοποιηθεί και οι διαδικασίες του προϋπολογισμού να απλοποιηθούν. Το Κοινοβούλιο πρέπει να διαθέτει ως προς τις υποχρεωτικές δαπάνες τις ίδιες εξουσίες που διαθέτει σήμερα ως προς τις μη υποχρεωτικές δαπάνες[semigr ]

- καλείται η Διάσκεψη να προβεί σε εκ βάρθρων αναμόρφωση του συστήματος των ιδίων πόρων, η οποία θα πρέπει να περατωθεί το αργότερο όταν οι δημοσιονομικές προοπτικές που περιλαμβάνονται στη διοργανική συμφωνία, όπως αυτή τροποποιήθηκε, λήξουν το 1999[semigr ] εν όψει του χρόνου που είναι απαραίτητος για την εν λόγω αναμόρφωση, θα πρέπει να αρχίσει η Διάσκεψη τη διατύπωση προτάσεων τώρα, εις τρόπον ώστε το αναμορφωμένο σύστημα, το οποίο θα λαμβάνει υπόψη την ανάπτυξη της Ένωσης, να μπορεί να καθιερωθεί ύστερα από την εκπνοή των εν λόγω πτυχών της διοργανικής συμφωνίας το 1999[semigr ]

21. 8 Διορισμοί στα όργανα της ΕΕ

- το ζήτημα του ρόλου του Ευρωπαϊκού Κοινοβουλίου στους διάφορους διορισμούς έχει μεγάλη σπουδαιότητα στα πλαίσια του δημοκρατικού ελέγχου των θεσμικών οργάνων της ΕΕ, αλλά δεν ερευνήθηκε λεπτομερώς από την Ομάδα Προβληματισμού[semigr ]

- ο ρόλος του Ευρωπαϊκού Κοινοβουλίου πρέπει να ενισχυθεί. Το θεσμικό αυτό όργανο πρέπει να παρέχει τη σύμφωνη γνώμη του όσον αφορά τους διορισμούς στο Ευρωπαϊκό Ελεγκτικό Συνέδριο, και στο Ευρωπαϊκό Δικαστήριο[semigr ]

22. Ενίσχυση της αξιοπιστίας της Ευρωπαϊκής Ένωσης με την αποτελεσματική καταπολέμηση της απάτης στη χρησιμοποίηση των κοινοτικών πόρων σε όλα τα επίπεδα

22. 1 η Διακυβερνητική Διάσκεψη πρέπει να ενισχύσει την αξιοπιστία της Ένωσης στα μάτια των πολιτών, παρέχοντάς της τα μέσα μιας αποφασιστικής προστασίας των οικονομικών της συμφερόντων, μεταξύ άλλων με τη θέσπιση κυρώσεων σε κοινοτικό επίπεδο βάσει μιας δημοκρατικής διαδικασίας (συναπόφαση, ειδική πλειοψηφία)[semigr ]

22. 2 το άρθρο 209 Α της Συνθήκης πρέπει συνεπώς να αναθεωρηθεί κατά τρόπο ώστε:

- να θεσπισθεί η υποχρέωση των κρατών μελών, να επιβάλλουν αποτελεσματικές, ανάλογες προς την παράβαση και αποτρεπτικές κυρώσεις σε περίπτωση απάτης κατά των οικονομικών συμφερόντων της Κοινότητας[semigr ]

- να συγκροτηθεί η αναγκαία και ικανή νομική βάση για τον προσδιορισμό κοινοτικών κανόνων και την εναρμόνιση των νομοθεσιών των κρατών μελών, μεταξύ άλλων εν όψει της εφαρμογής ομοιόμορφων ποινικών κυρώσεων[semigr ]

22. 3 οι διατάξεις που διέπουν τις εξουσίες του Ελεγκτικού Συνεδρίου πρέπει να αναθεωρηθούν κατά τρόπο ώστε:

- να θεσπισθεί υποχρέωση συνεργασίας των εθνικών διοικήσεων και ελεγκτικών συνεδρίων με το Ευρωπαϊκό Ελεγκτικό Συνέδριο, ιδιαίτερα όσον αφορά τη δήλωση περί ακριβείας των λογαριασμών[semigr ]

- να επεκταθούν τα ελεγκτικά του καθήκοντα στο ΕΤΑ, το οποίο να εγγραφεί στον προϋπολογισμό, και σε όλους τους οργανισμούς που διαχειρίζονται χρηματικούς πόρους για λογαριασμό της Κοινότητας, καθώς και στις δαπάνες που αφορούν την ΚΕΠΠΑ και την πολιτική στον τομέα της δικαιοσύνης και των εσωτερικών υποθέσεων[semigr ]

- να του αναγνωρισθεί δικαιοδοτική εξουσία, συμπεριλαμβανομένης της εξουσίας να επιλαμβάνεται αυτεπαγγέλτως και με την επιφύλαξη ακυρωτικής προσφυγής στο Δικαστήριο, ώστε να επιβάλλει κυρώσεις στα κράτη μέλη και τα κοινοτικά όργανα που ενέχονται σε παραβάσεις του κοινοτικού δικαίου οι οποίες θίγουν τα οικονομικά συμφέροντα της Κοινότητας[semigr ]

22. 4 το άρθρο 206 της Συνθήκης πρέπει να τροποποιηθεί ώστε να αποκτήσει απερίφραστα δεσμευτικό χαρακτήρα η συνέχεια που δίνεται από την Επιτροπή στις παρατηρήσεις οι οποίες συνοδεύουν την απόφαση περί απαλλαγής[semigr ]

23. Μια απλοποιημένη και ευκόλως κατανοητή Συνθήκη

23. 1 η απλοποίηση της Συνθήκης απαιτεί:

- επαναδιατύπωση ορισμένων συνταγματικών διατάξεων, ώστε να γίνουν σαφέστερες και προτρεπτικότερες για τους πολίτες[semigr ]

- απάλειψη των παρωχημένων ή άνευ αντικειμένου διατάξεων από το σώμα της Συνθήκης[semigr ]

- συγχώνευση των τριών κοινοτικών Συνθηκών και των άλλων διατάξεων της Συνθήκης για την Ευρωπαϊκή Ένωση σε μία ενιαία Συνθήκη[semigr ]

- αναδιάρθρωση των διατάξεων της ενιαίας Συνθήκης με συγκέντρωση, αφενός, όλων των συνταγματικών κανόνων και, αφετέρου, των διατάξεων που αφορούν επιμέρους πολιτικές[semigr ]

23. 2 η απλοποίηση της Συνθήκης δεν πρέπει να αποτελέσει αφορμή αμφισβήτησης του κοινοτικού κεκτημένου[semigr ]

23. 3 θα πρέπει να ξεκινήσει η διαδικασία της εξέτασης του συνόλου του κοινοτικού δικαίου με σκοπό να καταστεί πιο εύχρηστο και πιο κατανοητό[semigr ]

ΔΙΑΦΑΝΕΙΑ ΤΗΣ ΔΙΑΔΙΚΑΣΙΑΣ ΑΝΑΘΕΩΡΗΣΗΣ ΤΗΣ ΣΥΝΘΗΚΗΣ

Συμμετοχή των πολιτών

24. θεωρεί απαραίτητο οι Ευρωπαίοι πολίτες και οι εκλεγμένοι εκπρόσωποί τους, τόσο επί εθνικού επιπέδου όσο και επί επιπέδου Ενώσεως, να ενημερώνονται πλήρως σχετικά με την πρόοδο των διαπραγματεύσεων και το περιεχόμενο της ΔΔ. Καλεί το Συμβούλιο να διευκρινίσει με ποίον τρόπο σκοπεύει να διασφαλίσει την επίτευξη του στόχου αυτού στην πορεία της επικείμενης ΔΔ[semigr ]

25. πιστεύει ότι οι δημόσιες ακροάσεις που πραγματοποίησε τον Οκτώβριο του 1995 και τον Φεβρουάριο του 1996 αποτέλεσαν χρήσιμα πρώτα βήματα για τη συμμετοχή των ευρωπαίων πολιτών (και όχι μόνο των θεσμικών οργάνων της ΕΕ) στη συζήτηση σχετικά με τη ΔΔ. Επισυνάπτει στην παρούσα έκθεση τα συνοπτικά πρακτικά των ακροάσεων αυτών εν είδει αρχικής απαρίθμησης των προβληματισμών των πολιτών σχετικά με τα ζητήματα που πρέπει να αντιμετωπίσει η Ευρωπαϊκή Ένωση. Από πλευράς του, δεσμεύεται να συνεχίσει τον διάλογο με τους πολίτες που δρομολογήθηκε με τις ακροάσεις αυτές[semigr ]

26. τα δικαιώματα των ευρωπαίων πολιτών για δημιουργία υπερεθνικών ενώσεων πρέπει να αναγνωρισθούν ρητά από τη Συνθήκη. Για την υλοποίηση του στόχου αυτού πρέπει να θεσπισθεί ένα κατάλληλο ευρωπαϊκό νομικό πλαίσιο, το οποίο πρέπει επίσης να επιτρέπει στις εν λόγω ενώσεις να ενημερώνονται για τις πρωτοβουλίες και δράσεις της ΕΕ και να συμμετέχουν σε αυτές[semigr ]

27. προτρέπει όλα τα κράτη μέλη να ενθαρρύνουν τη δημόσια συζήτηση για τα ζητήματα της ΔΔ στο εσωτερικό κάθε χώρας (ακολουθώντας το παράδειγμα των πρωτοβουλιών που έχουν ήδη αναληφθεί σε ορισμένα κράτη μέλη)[semigr ]

Συμμετοχή του Ευρωπαϊκού Κοινοβουλίου

28. είναι της γνώμης ότι οι εργασίες της Διακυβερνητικής Διάσκεψης δεν μπορούν να ξεκινήσουν εγκύρως εάν το Συμβούλιο δεν καθορίσει επακριβώς τον τρόπο συμμετοχής του Κοινοβουλίου, σύμφωνα με τα συμπεράσματα του Ευρωπαϊκού Συμβουλίου της Μαδρίτης και σύμφωνα με το ψήφισμα του Κοινοβουλίου της 14ης Δεκεμβρίου 1995 που αφορά τη συμμετοχή παρατηρητών και τη λειτουργία της Διακυβερνητικής Διάσκεψης και τον ρόλο του Κοινοβουλίου στην επικύρωση της νέας Συνθήκης[semigr ]

ΟΡΙΑ ΤΗΣ ΕΥΚΑΜΨΙΑΣ

29. χαιρετίζει την υποστήριξη του διατυπώθηκε στο πλαίσιο της Ομάδας Προβληματισμού για τα κριτήρια που είχε προηγουμένως σκιαγραφήσει το Κοινοβούλιο, όσον αφορά τα όρια της ευκαμψίας που πρέπει να επιτραπεί για οιεσδήποτε ειδικές διευθετήσεις που θα συμφωνηθούν στο πλαίσιο της ΔΔ (συμπεριλαμβανομένης και της ανάγκης να μην οδηγηθούμε σε μια Ευρώπη «κατά παραγγελία», ούτε να υπονομευθούν οι βασικές αρχές της διατήρησης του «κοινοτικού κεκτημένου» και του ενιαίου θεσμικού πλαισίου, της αλληλεγγύης, της οικονομικής και κοινωνικής συνοχής, καθώς και της ισότητας όλων των κρατών και πολιτών της Ένωσης ενώπιον της Συνθήκης)[semigr ]

30. αναθέτει στον Πρόεδρό του να διαβιβάσει το παρόν ψήφισμα και την έκθεση της επιτροπής του στο Συμβούλιο, την Επιτροπή, στα λοιπά θεσμικά και μη όργανα της Ευρωπαϊκής Ένωσης, καθώς και στις κυβερνήσεις και τα κοινοβούλια των κρατών μελών.